Pistasj

Pistasj (Pistacia vera) er et løvfellende tre. Frøene kalles pistasjnøtter. 

Det ligner på terpentintre, som vokser vilt i middelhavsområdet, men pistasj har tynne blad, som har små hår når de er unge. Fruktene er større, 15–25 mm, med et tynt, hardt skall. Treet blir opptil 10 m høyt.

Pistasj vokser vilt fra Tyrkia, Syria og Israel østover til Sentral-Asia (Turkmenistan, Usbekistan, Afghanistan, Tadsjikistan, Kirgisistan). Treet har vært dyrket lenge i fjellene i Irak og Iran, og dyrkningen spredte seg vestover med perserne. Plinius d.e. skriver i Naturalis Historia at treet kommer fra Syria og at romerne har plantet det i Italia og Hispania.

Iran, USA og Tyrkia er de viktigste produsentene av pistasjnøtter.

Litteratur

Eksterne lenker 
 

Sumakfamilien